Pisikesed hokipoisid vaatavad tähtsate võitude nimel jääl harjutavaid mehi suure imetlusega. Tänu praeguste Eesti hokimaailma valitsejate edule ja populaarsusele on treenijate sekka lisandunud aina rohkem alustajaid.
#000000
Jõulisest ja kiirest mängust vaimustunud noored hokihuvilised tahavad olla kõrgel poodiumil seisjate moodi. Alles jäähokiga tutvujad unistavad, et on ka ise ükskord selles meeskonnas. Mõni väga andekas ja töökas sinna ehk jõuabki. Astri Arenal treenib 2019. aastal 25aastaseks saanud Välk 494, mis kannab au ja uhkusega juba kümnendat korda Eesti meistritiitlit. Tartu linna esindav meeskond on praegu tippvormis ja väga paljudele eeskujuks!
#000001
Erinevalt praegusest ei olnud 1990ndatel jäähoki treeningvarustuse soetamise ja tippvormiks harjutamise võimalused kuigivõrd head. Tunniajase jää kasutamise nimel sõideti tihti bussiga viis tundi Tartust Kohtla-Järvele ja tagasi. Tallinnas viibiti sageli päevi nii, et õhtune jääaeg linnahallis algas kell 23.30 ja järgmisel hommikul taas 6.30. Mõnikord järgnes sellele veel mäng. Sõideti sinna, kus oli jääd: Narva, Kohtla-Järve, Tallinn. Üldfüüsiliselt harjutati Vooremäe nõlvadel, väliväljak paiknes Tartus Annelinnas, kus tegutseti ka 20 külmakraadiga.
#000002
Legendaarseks peetakse klubi ühe toonase eestvedaja Oleg Särki hooldatud jääd. Särki töötas suure entusiasmi ja pühendumusega, “jäämasinaks” alguses labidas, hiljem veoauto GAZ 66, kohalikud poisid suuri lumehangi laiali kühveldamas.
#000003
Faktid kõnelevad enda eest ja näitavad selgelt, kui suur oli mängijate ja tiimiga seotud inimeste tahtmine, sisemine põlemine ja armastus spordiala vastu. Mehi ühendavaks jõuks oli tohutu töö, siht kuskile jõuda. Esimene meistritiitel saadi juba 1996/1997. aasta hooaja eest.
#000004
Tulevikuplaan on osaleda kontinentaalliigas, kus mängivad koos kõik Euroopa riikide meistrid ja kindlasti tahetakse endaga liita rohkem Tartu linna kasvandikke. Dmitri Kuznetsov on ehtne näide, et Tartu poiss võib jõuda MMi kuldmedalini (U20 koondis). Välk 494 soovib hoida enda käes Eesti meistritiitlit ja loodab, et Tartu vaim jääb nendega.
#000006
• Asutati 1994. aastal (vanim Eesti jäähokiklubi).
#000007
• Numbrikombinatsioon 494 märgib klubi alguskuupäeva.
#000008
Astri Grupi keskused ja turud
#000015
Käes on metsiku kala aeg!
#000016